
Anexa nr. 1 la HCL nr. …../…..2021

REGULAMENT


Pentru eliberarea şi folosirea autorizaţiilor de “acces tonaj” privind stabilirea
condiţiilor de acces a autovehiculelor cu masa maximă autorizată de peste 3,5 tone
 pe străzile şi drumurile din Comuna Ghiroda, judeţul Timiş


	Prezentul Regulament reglementează procedurile de întocmire şi eliberare a autorizaţiei de acces tonaj, obligaţiile posesorilor precum şi sancţiunile ce se pot aplica.	

CAPITOLUL I - Consideraţii şi dispoziţii generale  

Art.1. Restricţionarea  traficului din punct de vedere al tonajului este dictată de:
- necesitatea asigurării unui nivel ridicat de siguranţă a traficului  rutier şi pietonal;
- necesitatea conservării şi protejarii mediului ambiant;
- necesitatea diminuării disconfortului produs riveranilor;
- necesitatea protejării şi administrării eficiente a  infrastructurii rutiere.
Art.2. Reglementările legale în  baza cărora este elaborat prezentul regulament sunt următoarele :
- O.U.G. 195/2002 privind circulaţia pe drumurile publice cu modificările şi completările ulterioare;
- H.G. 1391/2006 pentru aprobarea Regulamentutului de aplicare a OUG 195/2002 cu modificările şi completările ulterioare;
- O.G. 43/1997 privind regimul drumurilor, cu modificările şi completările ulterioare;  
- Ordinul 1.295/2017 privind stabilirea clasei tehnice a drumurilor publice cu modificările şi completările ulterioare. 
	Art. 3. În sensul prezentului regulament, termenii şi expresiile de mai jos au următoarele semnificaţii:
· autorizaţie de liber acces : document care permite circulaţia unui vehicul pe o arteră rutieră de pe raza comunei,  restricţionată din punct de vedere al masei maxime autorizate;
· taxă autorizare trafic greu :  suma de bani percepută pentru eliberarea autorizaţiei de liberă trecere;
Art. 4. Autorizaţia de liber acces prevăzută la art. 3 va avea înscrise în mod obligatoriu următoarele elemente de identificare: numărul şi data înregistrării, tipul şi marca vehiculului, numărul de înmatriculare al vehiculului, posesorul vehiculului sau pe cine deserveşte, perioada valabilităţii autorizaţiei de liberă trecere, traseul aprobat, semnăturile autorizate, conform anexei nr. 1 la prezentul regulament.

 CAPITOLUL II – Modalitatea de plată şi modalitatea de eliberare a autorizaţiilor de liber acces  
 
Art. 5. (1) Autorizaţiile de liber acces se eliberează de către Primăria Comunei Ghiroda.   
(2) Taxele percepute pentru eliberarea autorizaţiilor de liber acces pe raza comunei Ghiroda sunt:
Masa totală maximă autorizată:
a) scutite de taxe până la 7,5 tone inclusiv;
b) între 7,5 (exclusiv) şi 20 tone inclusiv – 50 lei/maşină/acces;
c)  între 20  (exclusiv) şi 40 tone inclusiv – 100 lei/maşină/acces;
 d) mai mare de 40 tone – 250 lei/maşină/acces..
(3) Pentru autovehiculele cu remorcă, masa totală maximă autorizată se calculează prin însumarea masei totale maxime autorizate a autovehiculului cu masa totală maximă autorizată a remorcii, excepţie făcând situaţiile în care legislaţia specifică aflată în vigoare prevede alte reglementări.
(4) Taxele percepute pentru obţinerea autorizaţiilor vor fi indexate anual cu rata inflaţiei.
(5) Autorizaţiile prevăzute în prezentul regulament se eliberează de către Primăria Comunei Ghiroda prin Poliţia Locală. Acestea sunt sub formă de ecuson hârtie – carton, se atribuie în baza certificatului de înmatriculare şi se prezintă la control însoţite de certificatul de înmatriculare al autovehiculului.
Autorizaţiile de liber acces se eliberează în baza Certificatului de înmatriculare sau înregistrare şi a plăţii taxei şi se prezintă la control însoţite de certificatul de înmatriculare sau înregistrare. Autorizaţia nu este transmisibilă.
(6) Pe fiecare autorizaţie va fi specificată zona de acces, numărul de înmatriculare al autovehicului, extrase din legislaţia în vigoare de respectat de către conducătorul auto, dovada achitării taxelor (unde este cazul) perioada şi alte menţiuni după caz. 
[bookmark: _GoBack](7) Modelele autorizaţiilor prevăzute în prezentul regulament sunt prezentate în Anexa nr. 1 la regulament.
(8) Pentru autovehiculele cu masa totală maximă autorizată mai mare de 7,5  tone, pe autorizaţie va fi specificat traseul obligatoriu de parcurs.
(9) Plata se va efectua fie numerar la casieria Primariei comunei Ghiroda, fie prin transfer bancar în contul nr. RO34TREZ62121180250XXXXX, deschis la Trezoreria Timişoara, titular de cont comuna Ghiroda, cod fiscal 5517220. 
(10) Sumele încasate prin eliberarea autorizaţiilor se fac venit la bugetul Comunei Ghiroda.
	Art. 6. (1) In cazul în care agenţii constatatori observă posibilitatea depăşirii masei totale maxime autorizate a unui autovehicul, aceştia pot solicita conducătorului auto să supună autovehiculul unei operaţiuni de cântărire.
(2) Conducătorul auto este obligat să însoţească agentul constatator la punctul de cântărire şi să supună autovehiculul acestei operaţiuni.
	Art. 7. (1) Se interzice staţionarea voluntară a vehiculelor cu o masă totală maximă autorizată mai mare de 3,5 tone pe drumurile publice şi terenurile aparţinând domeniului public sau privat ale comunei Ghiroda.
(2) Interdicţiile de la alin. 1 nu sunt aplicabile vehiculelor aparţinând instituţiilor prevăzute la art. 32, alin. 2, lit. “a” şi “b” din Ordonanţa de Urgenţă a Guvernului nr. 195/2002 privind circulaţia pe drumurile publice cu modificările şi completările ulterioare, atunci când se află în acţiuni de intervenţie sau în misiuni care impun urgenţă.
	Art. 8. Parcarea vehiculelor cu masa totală maximă autorizată mai mare de 3,5 tone este permisă numai în autobaze sau în locuri speciale destinate acestui scop semnalizate prin indicatoare sau marcaje. Consiliul Local al Comunei Ghiroda va pune la dispoziţia proprietarilor autovehiculelor cu masa totală maximă autorizată mai mare de 3,5 tone o suprafaţă de teren pe care o deţine în proprietate în perimetrul străzii Buşteni în vederea amenajării unui loc de parcare exclusiv pentru autovehiculele înregistrate în cadrul Compartimentului Impozite şi Taxe din cadrul Primăriei Comunei Ghiroda.  
	Art. 9. Pot circula fără restricţii, scutite de taxe, pe întreg teritoriul comunei Ghiroda, în baza unor autorizaţii speciale de liber acces următoarele categorii de autovehicule:
· cele aparţinând serviciilor de ambulanţă, Inspectoratului pentru Situaţii de Urgenţă, Poliţiei Române, Jandarmeriei, Ministerului Justiţiei, Ministerul Afacerilor Interne şi unităţilor speciale ale S.R.I. şi S.P.P. aflate în misiune.
· cele destinate intervenţiilor la avariile drumurilor, reţelelor tehnico-edilitare şi care aparţin administratorilor acestor reţele;
· cele destinate tractării autovehiculelor avariate, abandonate sau staţionate neregulamentar;
· cele aparţinând serviciului de salubrizare;
· cele aparţinând Companiei Naţionale Poşta Română S.A. precum precum şi ale agenţilor economici care fac servicii de expediţii şi curierat;
· cele aparţinând societăţilor cu care Primăria Comunei Ghiroda deţine contracte de execuţie lucrări, caz în care solicitarea de obţinere a autorizaţiei de acces va fi însoţită de autorizaţia de construire a beneficiarului şi de contractul prestator-beneficiar;
· cele care efectuează transport rutier de mărfuri periculoase în condiţiile legii, adică doar autolaboratoarele pentru măsurarea calităţii mediului;
· utilajele destinate lucrărilor agricole în interesul efectuării de lucrări agricole ale căror proprietari sunt riverani;
· cele care efectuează transportul în comun de persoane;
  
CAPITOLUL III – Sancţiuni şi contravenţii   

Art. 9. (1) Constituie contravenţie şi se sancţionează cu amendă de la 1.000 la 2.500 lei următoarele fapte:
a) conducerea unui autovehicul pe drumurile publice şi terenurile aparţinând domeniului public sau privat ale comunei Ghiroda fără a poseda autorizaţie de circulaţie, sau cu autorizaţie nevalabilă pentru intervalul orar, tonajul, traseul, sau categoria respectivă;
b) conducerea unui autovehicul a cărui masă totală cântărită depăşeşte masa totală maximă autorizată;
c) refuzul conducătorului auto de a suspune autovehiculul operaţiunilor de cântărire solicitate de agenţii constatatori.
(2) Constituie contravenţie şi se sancţionează cu amendă de la  1.000 la 2.500 lei, încălcarea prevederilor art. 7 din prezentul regulament.
(3) Constatarea contravenţiilor şi aplicarea sancţiunilor prevăzute în prezentul regulament se realizează de către ofiţerii şi agenţii de poliţie, personalul Poliţiei Locale şi de către împuterniciţii Primarului Comunei Ghiroda, conform competenţelor ce le revin.
(4) Prevederile Ordonanţei Guvernului nr. 2/2001 cu modificările şi completările ulterioare privind regimul juridic al contravenţiilor, referitoare la constatarea, aplicarea sancţiunii, plata şi încasarea amenzii precum şi la căile de atac se aplică deopotrivă şi contravenţiilor stabilite prin prezenta hotărâre.
(5) Contravenientul poate achita în termen de 15 zile de la data încheierii procesului-verbal de contravenţie jumătate din minimul amenzii.
(6) Prevederile prezentului regulament se completează cu  prevederile OUG 195/2002 republicată, privind circulaţia pe drumurile publice.

CAPITOLUL IV – Dispoziţii finale   

Art. 10. Pe toată durata de valabilitate a prezentului Regulament tarifele de utilizare a drumurilor publice se pot modifica prin hotărâri ale Consiliului Local al Comunei Ghiroda. 













Anexa nr. 1 la Regulamentul aprobat prin HCL nr. ……./……2021

PRIMĂRIA COMUNEI GHIRODA 
     Nr. înregistrare : ..........................................


AUTORIZAȚIE DE CIRCULAȚIE
                                                                                                                      Seria : ................


Valabilă pentru : 
	-Auto nr. : ..............................................................................................

	-Perioada : ..............................................................................................

	- Masa totală maximă autorizată :.............................................................

	- Pe traseul : ....................................................................................................

Adresa: str. Victoria nr. 46, Ghiroda, jud. Timis, cod 307200,
Telefon: 0256/205.201; 0256/219193; Fax: 0256/287406
	Adresa web: www.primariaghiroda.ro;  Adresa email: registratura@primariaghiroda.ro

